Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 3 Pv 506/12/2202	Galanta, 4.6.2014
EEČ : 2-17-189-2014

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Galanta
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 19.11.2012, spisová značka 3 Pv 506/12/2202, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

dňa 08. 07. 2012 v čase asi o 09.05 h došlo na ceste 11/561 v km 11,500 k dopravnej nehode tak, že vodič XXXXX jazdil motorovým vozidlom zn. Citroen Xsara Picasso, ev. č. XXXXX, v smere od Kráľovho Brodu na Galantu v obci Dolné Saliby, kde sa nedostatočne venoval riadeniu vozidla a pri vchádzaní do obci neprispôsobil rýchlosť jazdy svojím schopnostiam a okolnostiam, ktoré možno predvídať, kde neskoro pred sebou zbadal vozidlo, ktoré v obci jazdilo, kde začal intenzívne brzdiť a začal sa vyhýbať doprava, pričom došlo k nárazu do stromu               a vozidlo sa prevrátilo na ľavú stranu, čím porušil ustanovenie § 4 ods. 1 písm. c),         § 16 ods. 1 zákona č. 8/2009 Z. z. o cestnej premávke, v dôsledku čoho spolujazdkyňa na prednom sedadle XXXXX utrpela zranenia a to stav po traume hlavy, tržnú ranu na čele vpravo dĺžky 2 cm, drobné odierky na tvári bližšie nelokalizované, odierky na oboch predkoleniach, zlomeninu dolnej časti pravého predlaktia typu Frykman II s posunom lomových plôch s dobou liečenia od 08. 07. 2012 do 20. 08. 2012, počas ktorej bola obmedzená na obvyklom spôsobe života strpením jednodňovej hospitalizácie a v náročnej manuálnej práci. 

Uznesením prokurátora Okresnej prokuratúry XXXXX zo dňa 19.11.2012, spisová značka 3 Pv 506/12/2202, bola určená obvinenému skúšobná doba v trvaní 12 mesiacov.
Odôvodnenie:
Uznesením prokurátorky Okresnej prokuratúry XXXXX sp. zn. 3 Pv 506/12 - 6 zo dňa 14.novembra 2012,  ktoré nadobudlo právoplatnosť dňom 01.02.2013 bolo podľa § 216 odsek 1 Trestného poriadku podmienečne zastavené trestné stíhanie vedené proti obvinenému XXXXX pre prečin ublíženia na zdraví podľa § 158 Trestného zákona a bola mu uložená skúšobná doba v trvaní 12 (dvanásť) mesiacov, ktorá uplynula dňa 01.02.2014. 

Po uplynutí skúšobnej doby boli zadovážené nasledovné listinné podklady: odpis z registra trestov, pracovný posudok od zamestnávateľa obvineného, správa z  Okresného riaditeľstva Policajného zboru XXXXX, Okresného dopravného inšpektorátu a správa o povesti z miesta trvalého bydliska obce Dolný Chotár.

Zo zabezpečených listinných podkladov vyplýva, že obvinený XXXXX, počas plynutia skúšobnej doby nespáchal žiadny trestný čin a z miesta bydliska je hodnotený všeobecne. Zároveň bolo zistené, že hoci obvinený počas plynutia skúšobnej doby spáchal dňa 06.07.2013 priestupok na úseku dopravy,  uvedené konanie obvineného neznamenalo pre spoločnosť taký stupeň nebezpečenstva, ktoré by bránilo vysloveniu jeho osvedčenia sa.  Od zamestnávateľa je hodnotený pozitívne. 

Z ustanovenia § 217 ods. 1 Trestného poriadku vyplýva, že ak obvinený v priebehu skúšobnej doby viedol riadny život, splnil svoju povinnosť nahradiť spôsobenú škodu a vyhovel ďalším uloženým obmedzeniam, rozhodne orgán, ktorý trestné stíhanie v prvom stupni podmienečne zastavil, že sa obvinený osvedčil. Inak rozhodne, a to prípadne aj počas skúšobnej doby, že sa v trestnom stíhaní bude pokračovať.

Vzhľadom na osobu obvineného s prihliadnutím na jeho doterajší život, na okolnosti prípadu, ako aj na vyššie uvedené skutočnosti som sa rozhodla tak, ako je to uvedené vo výrokovej časti tohto uznesenia.

Podľa ust. § 217 ods. 4 Trestného poriadku právoplatnosťou tohto uznesenia nastávajú účinky zastavenia trestného stíhania (§ 9 ods. 1 písm. e/ Trestného poriadku).

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Barbara Eliašová, LL.M
prokurátorka